ב-2004,
חברה חדשה בשם וומה נוטרישן
התחילה להציע הזדמנות משנת חיים
להרוויח הכנסה מלאה בעבודה חלקית.
ההצעה של וומה היתה פתוחה לכולם,
ללא קשר לניסיון קודם או חינוך.
נדרשו רק שני צעדים כדי להתחיל להרוויח:
לרכוש ערכה בשווי 500-600$ של תוספי התזונה הנוזליים שלהם,
ולגייס שני חברים שיעשו את אותו הדבר.
חברת וומה נוטרישן גדלה מהר,
והפכה לחברה גלובלית
שבשיאה, גייסה 30,000 חברים חדשים בחודש.
היתה רק בעיה אחת --
בעוד החברה ייצרה 200 מיליון דולר ברווח שנתי עד 2013,
רוב המשתתפים הרוויחו פחות ממה שהם שילמו.
וומה הואשמה לבסוף בהפעלת תרמית פירמידה:
סוג נפוץ של הונאה
בה חברים מרוויחים כסף
מגיוס של עוד אנשים.
בדרך-כלל, המייסד משדל קבוצה ראשונית של אנשים
להיכנס ולקדם את התרמית.
ואז, הם מעודדים אותם לגייס אחרים
ומבטיחים להם חלק מהכסף שהמגוייסים ישקיעו,
בעוד המייסד גם לוקח חלק.
התבנית חוזרת לכל קבוצה של משתתפים חדשים,
כשהכסף מהמשתתפים החדשים מתועל לאלה שגייסו אותם.
זה שונה מהונאת פונזי,
שם המייסדים מגייסים חברים חדשים
ובאופן סודי משלמים מתוך דמי הכניסה שלהם לחברים קיימים,
שחושבים שהתשלום מגיע מהשקעות לגיטימיות.
כשתרמית פירמידה גדלה,
נהיה קשה יותר לחברים חדשים להרוויח כסף.
זה בגלל שמספר המשתתפים מתרחב אקספוננציאלית.
קחו מבנה בו כל אדם צריך לגייס שישה נוספים כדי להרוויח.
המייסד מגייס שישה אנשים בהתחלה,
וכל אחד מהם מגייס שישה נוספים.
יש 36 אנשים בסבב השני של מגוייסים,
שמגייסים אז כל אחד 6 אנשים --
סך של 216 מגוייסים חדשים.
עד הסבב השניים עשר של מגוייסים,
2.1 מיליארד המגוייסים החדשים יצטרכו לגייס
יותר מ 13 מיליארד אנשים כדי להרוויח כסף --
יותר מכל אוכלוסיית העולם.
בתרחיש הזה,
המגוייסים האחרונים,
יותר מ 80% מהמשתתפים בתרמית,
מאבדים את כל הכסף שהם שילמו.
ובחיים האמיתיים,
הרבה מצטרפים מוקדמים יותר גם מפסידים.
תרמיות פירמידה הן לא חוקיית ברוב המדינות,
אבל הן יכולות להיות קשות לזיהוי.
הן מוצגות כהרבה דברים שונים,
כולל קבוצות מתנות,
מועדוני השקעה, ועסקי שיווק רשתי.
ההבחנה בין תרמיות פירמידה לבין שיווק רשתי לגיטימי
יכולה להיות די מטושטשת.
בתאוריה, ההבדל הוא
שהחברים בשיווק רשתי
מרוויחים בעיקר ממכירת מוצר או שירות
ללקוחות קִמְעוֹנָאִים,
בעוד החברים בתרמיות פירמידה מרוויחים בעיקר מגיוס מוכרים חדשים.
אבל בפועל,
בהרבה חברות שיווק רשתי חברים לא באמת יכולים
להרוויח רק ממכירות.
והרבה תרמיות פירמידה, כמו וומה נוטרישן,
מסוות את עצמן כעסקים חוקיים של שיווק רשתי,
ומשתמשות במוצר או שירות כדי להסתיר מבנה של תשלום למגייסים.
הרבה תרמיות פירמידה מרוויחות גם מאמון הקיים בתוך כנסיות,
קהילות מהגרים וקבוצות קרובות אחרות.
מעודדים את החברים הראשונים ללספר דברים טובים
לפני שהם באמת מתחילים להרוויח.
אחרים ברשת שלהם הולכים בעקבותיהם,
והתרמית מתנפחת
לפני שנהיה ברור שרוב החברים למעשה לא מרוויחים.
הרבה פעמים, הקורבנות מתביישים בשקט.
תרמיות פירמידה מעודדות אנשים בהבטחה של הזדמנות וכוח.
אז כשהמגוייסים לא מרוויחים בסוף כסף,
הם עלולים להאשים את עצמם במקום את התרמית,
כשהם חושבים שהם לא היו נחושים מספיק כדי להרוויח את הכסף שהובטח.
כמה קורבנות ממשיכים לנסות,
משקיעים בתרמיות מרובות,
ומפסידים כסף כל פעם.
למרות כל הגורמים האלה,
יש דרכים לזהות תרמיות פירמידה.
לחץ זמן הוא דגל אדום אחד --
תיזהרו מהצהרות כמו "לפעול עכשיו או לאבד הזדמנות של פעם בחיים."
הבטחות לסכומים גדולים משני חיים של הכנסה הן גם חשודות.
ולבסוף, שיווק רשתי לגיטימי
לא צריך לדרוש מחבריו לשלם על ההזדמנות למכור מוצר או שרות.
תרמיות פירמידה יכולות להיות הרסניות ביותר ליחידים,
לקהילות, ואפילו למדינות שלמות.
אבל אתם יכולים להילחם באש עם אש
אם תשלחו את הסרטון הזה לשלושה אנשים שאתם מכירים,
ותעודדו אותם לעשות את אותו הדבר.